== 字幕来源：BD原盘 == == 字幕制作：thunder121@MySiLU ==
今年上半年嘅严重罪案
九成系大圈做嘅
但系破案率就非常低
警务处长佢已经等咗你个份破案计划书
成三个月啦
你究竟想点样？
我哋要承认一个事实
其实破案要靠线报
大圈帮嘅特色就系团结，排外
不信任香港人
我哋布落个啲线起唔到作用
我而家嘅杀锏就系以毒攻毒，以圈制圈
用番大陆人做卧底
你哋执到啦，我而家俾两条路你哋行
一系就押番大陆，一系就帮我做嘢
请问你想我哋做啲乜嘢？
卧底！
帮我做两年，做完之后就发身份证俾你哋
系香港长住，点嘛？
我念我哋都冇得选择架啦！
呢啲假发，一人一个
我会派一个做咗十三卧底嘅警察同你哋拍档
佢个名叫做“大大”
系香港投考皇家警察
仲难过考车牌
万几个考生里边拣三、四十个出嚟
教育程度要大学毕业
英文又要讲得好
因为教我哋嘅冚办烂都系鬼佬
坦白讲，你哋落到嚟香港
根本学唔到啲乜嘢
因为香港嘅环境太过复杂
就算你留十年、八年
都系睇到啲表面
照我话呢…
最好带你哋去庙街执番啲平价电器
去金冠戏院睇番几场性变态嘅外语片
到返去个阵咪有排威啦！
我凑住你哋三只嘢
唔知系执到定系我当黑
你话呀！
阿大大哥！
闸住，唔好哥前哥后，我受唔起
叫我大大得啦！
阿大大，我哋系希望立到功
可以系度居留嘅！
I SEE！I SEE！
点嘛，我介绍呢只U. S. A. 嘅家乡鸡
食唔食得惯哪？
CALL机，就是你们叫做传呼机的
会震的，好似啲甲怪咁，得意呢！
CALL机又叫太空机
啲电波“嘘” 一声射上去太空
反弹返嚟地球
呢部机接收咗呐就“嘟…”
不可能嘅，呢个系好简单嘅电波接收仪器
你识咩，系度发噏风！
我以前做过无线电通讯兵
如果你个传呼机坏咗
我识得帮你修理番嘅
你朋友啊？
自助餐即系“BUFFET”
部飞？
“BUFFET” 系自助餐嘅英语叫法
我老豆第一次带我嚟食BUFFET个阵
我饿足三日三夜
清哂啲肠胃先嚟擦餐劲嘅
攞几多都得啦喎？
梗系啦！
咪擒擒青啦，失礼人呀嘛！
咁如果食完呢餐
坐到肚饿，又食埋夜晚个餐得唔得呢？
食埋宵夜都得
仲有啊，如果你捱得住眼瞓
听早可以食埋早餐添嘛！
你前世未食过饭哪？
有米落肚，我仲系觉得唔饱嘅
个边有只龙虾，手快有，手慢冇
你要呀大大哥！
我唔食得虾，你食啊！
唔该！
先生，欣赏完未呢？
只虾要嚟陈设嘅喎！
陈设又摆系度，装人弹弓咩！
出边个猪头炳叫“长洲”
做老鼠货，食大茶饭架
闲闲地一年千零万过佢手啦！
你识佢咩？
唔识，礼貌上打个招呼之嘛！
识得食住上呀！
佢手头上有咁多资料
找个机会，等我哋同佢沟通好喎！
你话事啦大哥！
唔好讲笑啦，大大！
我哋系好朋友嚟嘅嘛！
闸住，唔好老友前老友后呀！
我袛系你哋临时指导员嚟啫
那么指导员，我有一个提议
我想申请每人一枝枪
香港做卧底好惨嘅，冇枪嘅！
但系我哋嘅工作好危险嘅喎！
你定啲嚟，我有路买嘅嘛！
不过你哋记住，你哋而家系大圈
你哋唔应该申请
应该用非法嘅手段嚟攞到手嘅
两支航空曲，每支蚊半
一支麦林点四四，两蚊
每支赠送十飞子弹
价钱啷啲喎！
大哥，你哋攞住呢三支家
一单嘢就揾几十蚊啦！
点会啷啊？
跛张啲价钱靠得住嘅，唔会点你嘅老细
啱驶就过水啦！
学军，俾佢！
你个份照规矩啦哦！
慢慢计啦！
系啦，个三十飞子弹呢？
我入去攞俾你咯！
黑鬼糖？
黑鬼糖！
大大，我等今日等咗三年啦
咪郁呀！
做乜呀，嬲我冇拜山哪？
废话，上次揾你出货
一转身就俾黄气搭咗
契弟，笃我？
我契弟，我笃你？
我够俾黄气搭咗去啰！
PAN骨都打断几条
我大大出嚟行系讲雷嘅
如果我同班差佬合作
你最少受多三、四笼呀！
你而家咁讲法，即系监生屈我啫！
你讲到会飞都冇用
我今日就要冧你
睇吓呢三条友乜头乜路
去…个过边…行！
咪郁呀！
唐哥！
赤泥？
两个月前较出嚟嘅
赤泥边度？
建联！
边个监头？
山东佬，邦爷！
正一屎忽鬼嚟嘅
乜仲未死咩，条夹拐！
唐七，七年前系赤泥
领导五一大暴动嗰个黑鬼唐就系你？
我哋系入边成日都听到啲前辈提起你嘅
你哋听过我个名？
系呀，唐哥你好出名架！
乜呢条二五系你哋嘅老朋友咩？
系呀，我哋系老友嚟架
闸住，唔好老友前老友后
你呀不过系我哋嘅临时买枪指导员嚟咋
你呢个打靶，原来你系做二五仔嘅
啲钱俾番佢哋！
唔系嘛唐哥，咁我有乜嘢着数啊？
攞嚟！
大家大圈嘅，无谓为啲桂枝仔伤感情
呢兜友单嘢，你俾句说话我啦！
我哋乜都睇唔到噃
我哋今日入嚟赤柱系游水嘅
呢一枪攞你命
对唔住，我唔记得攞番条游水裤
乜游水裤呀？
唔好啊，大佬！
啲枪你攞去，攞去啦！
我乜都睇唔到
我…我出去游水！
点我？
今次发瘟啦，我只耳仔好似俾碌炮震聋咗
唔系呀嘛！你掩住右耳
学军，你去佢左边大声讲嘢
睇吓佢听唔听到
死啦，真系听唔到噃！
你行埋啲，对正啲，大声啲试吓
死仔，玩我！
仲玩我唔够啊！
寻日你同黑鬼唐讲呀
闸住，唔好老友前老友后
我个脑当堂“轰” 一声，我念住死梗啦！
以为你哋真系唔理我添嘛！
别傻了，男子汉大丈夫嘛！
冇咁少气嘅，大家系战友嚟呀嘛！
东啊！
我撞到个以前部队中嘅好朋友同佢妹妹
有靓女咩？
惩越战个阵，佢救过我嘅
佢请我去佢屋企食饭，我想请你批准
佢系点样落嚟架？
五年前申请落嚟嘅
小心点，别暴露身份
程警司！
资本主义社会下产生的经济犯罪手法
真是光怪陆离
我们现在接触到一宗自己劫自己的怪案
案中珠宝商勾结坏份子
打劫自己的店铺，以骗取保险金
而事后坏份子吞没赃物
还勒索珠宝商
透过大大关系
珠宝商打算聘请我们代为出头，夺回珠宝
订金系度，你点点佢呀大哥！
学军，数吓佢
唔好意思咁多位
今日啲小姐返工返迟哂！
自动埋位，个个都系老细嚟架
好啲招呼呀！
喔啖先！
同你调个位
唔驾啦！
对唔住，唔好意思！
你嘅男朋友啊？
傻仔，佢系我契哥嚟架
不过佢中意跳舞，咪成日上嚟咯！
我以为佢拥有你
你讲乜啊？
对唔住，我讲错嘢
我知道你念紧啲乜嘢嘅
不过你唔好乱咁听人讲嘢啦
我哋呢度唔系个个小姐肯陪人客出街嘅
树大梗系有枯枝啦，梗有啲人唔自爱架
香港地行行都系咁架啦！
好多女明星一样为咗钱出嚟卖身
不过都系睇自己嘅咋
我就唔系咁贱格架！
我嫌钱腥嘅，我情愿穷啲，辛苦啲
你话我个人系咪好硬头呢？
点会呢，我话你嘅人格值得敬佩就真
多谢你！
我想搵兴仔
乜话，兴仔系你叫嘅咩？
兴哥！
你就系？
我就系驼龙，兴哥系我嘅大佬
大佬，条表叔嚟咗
我叫李向东，我系大圈嘅
我系代表杨老板同你倾嘅！
你同我讲嘢啊？
佢同我讲嘢啊？
凭乜呀？
姓杨个木嘴派件咁嘅嘢嚟
算系点嘛？
咁仲侮辱过打你两巴喎，大佬！
我要求你系两日之内
即刻将所有嘅货无条件交还番俾我哋
呢个系我传呼机号码
你念清楚，两日之内随时传呼我啦！
等我 卜醒你啦，知唔知同边个讲紧嘢！
我详兴系油尖区
就等如系你哋广东省嘅省长
无论边个见到我都要立正，“沙冧”！
袛有我话俾你听点做
你冇资格教我点样做嘅
明唔明白啊？
我明白！
听日系我阿妈生日，郁人唔“老利”
算你执到啦！
返去话俾姓杨嘅听，叫佢唔驶再倾啦
我同老母做完大寿
就会帮佢老母做忌，明唔明白呀？
我明白！
仲有，大笨圈！
我以后唔想系油尖区度见到你
明唔明白呀？
我明白！
望咩呀，大笨圈！
下次见到你，剪埋你细佬啦！
走！
今晚嘅行动就系要喺大庭广众度惩罚兴仔
成功嘅话
我哋就会争取到在最短时间内建立声名
打入香港嘅黑社会犯罪阶层
对方人多，战略上占绝大嘅优势
不过亦有极大嘅弱点
就系佢哋根本冇任何作战嘅心理准备
同埋兴仔为人卑鄙
出席嘅各路英雄未必会插手
呢个亦都系香港人不团结结劣根性
我哋需要作出迅速同决定性嘅要点攻击
然后尽快撤退
整个过程唔可以超过五分钟，明白吗？
明白！
好嘢，军事行动，十足打仗咁
人哋上边唔驾拖马
分分钟都几百条友栋系度
一人一笃口水都浸死我哋啰！
要点攻击，我哋得九四友啫
上去开枱打麻雀差唔多
呢啲叫做“找死” 啊！
你嘅任务系负责两电
仲点我做嘢添嘛！
唔系噃，我系诚意邀请你参予
我冇话唔做，我似系咁无义气嘅人咩？
不过我想请问声战友
乜嘢叫做两电哪？
就系破坏电话总机
同埋负责总电灯嘅开关掣
点解要做埋啲咁嘅嘢呀？
因为呢两个岗位对你嘅性命嚟讲系最安全
你们先混进去
是！
贵哥，咁早到呀，随便…！
恭喜！
成哥，谭SIR，招呼唔到，随便…！
你死咗去边哪？
叫咗你哋七点前好到嘅啦嘛！
而家几点钟啊？
以为你哋撞车死哂啊！
阿妈临出门口，条腰好痛
要食ABC至行得嘛！
你就食ABC，个啲人客就猛咁叫虾球伊面
今日我分分钟白DO呀！
我都话咗唔好做嘅啦，生日一早过咗啦！
你个仆街，咁大声系咪想个仔面啊！
睇吓你件死人衫，着到拜山咁款
正冚家铲！
咪咁啦，阿哥！
乜呀？ 驳嘴！
死晒佢！
No.1！
各位嘉宾，今日系高老太嘅荣寿好日子
我代表本酒楼送首生日哥俾高老太
兴哥，电话，系钟表行姓杨嘅打嚟
“祝你生日快乐…！”
全部趴低
控制两电部门嘅手足俾个讯息出嚟
打鼓！
上，上啊！
有义气！
好啦，大家明白晒
我哋已经控制咗呢个场面
兄弟，系英雄好汉就唔驾攞支炮出嚟靠吓
有本事就收埋支炮，大家倾掂佢
全部趴低，趴低！
各位，我而家同兴仔解决啲私人嘅恩怨
请各位嘅前辈俾面我李向东
唔好插手落嚟呢件事，明唔明白？
明白…！
讲自己嘅罪状
系我唔啱，食咗人夹棍
我愿意俾番啲嘢出嚟
大声读！
我兴仔，系契弟
今日其实唔系我老母生日，存心揾兄弟笨
我不孝，我闹老母，我打细妹
我唔系人，我系只狗！
大声啲！
我今日真系罪有应得
以后还拖，我抵俾人打死
撤退！
打鼓！
走咗啦，冇事啦！
理唔过，走啦！
你冇事呀嘛？
冇义气！
饮杯水啦，妈！
我今晚真系饮得杯落
我条气顺哂
“普天下被压迫的人民都有一本血泪账”
“要报仇！要伸冤！要报仇！要伸冤！”
“血债要用血来偿”
“消灭坐山鹏，人民得解放”
“翻身做主人，深山见太阳”
好啊！
京生，争一只脚打麻雀，入嚟！
你同我个妹几合拍
介绍个老友俾你哋两个识
我系解放军嘅死党，一齐出生入死
京生！
杨才，花名豺狼！杨大哥！
叫阿狼得啦！
李明豹！好吗？
豹哥！嚟，坐！
兄弟，你哋最近敦煌酒楼单嘢好劲喎！
你点知？
落咗嚟几年就身光头靓
你估我哋做咩啊？
朋友嘅朋友啱讲起
开档啦！
乜系星期日你已经开始怀疑佢哋嘅身份啦？
咁点解你三日之后先报告？
你唔好唔记得我哋都系公安人员出身
唔应该同情啲犯罪份子
阿虎同我都系一六九师出身
我哋曾经出生入死
但系佢而家可能系罪犯
对破坏社会秩序嘅坏份子
我哋绝对唔可以手软
七九年打越南
我被迫击炮碎片打中
阿虎虽然亦都中咗枪
但系佢仍然背住我走四里路
送我去战地医院
咁我先执番条命
今日我为咗职责，检举佢出嚟
已经觉得好内疚
我呢几晚都瞓唔着觉，你知唔知呀？
大陆人系度俾人歧视，为咗乜？
就因为有阿虎呢啲咁嘅人
咁辛苦，咁艰难落到嚟
唔好好哋做人，反而走去打、砸、抢
呢啲咁嘅倒乱份子系应该消灭嘅
乜料呀，黑口黑面咁，死老豆啊？
收吓你把衰口！
狗嘴长不出象牙来
对唔住，我老爸入咗医院病咗几个月
希望佢吉人天相，大步揽过啦，嚟！
东哥做啲水饺真系No.1啦！
啲水饺系你老豆教你做架？
是呀，我爸爸是山东人哪？
系呢个时候食碗水饺嚟哀悼你老豆
真系够意思！
京生，你又话中意我做啲水饺嘅
我做咗成日嘅啦，你唔系咁唔俾面系嘛
嚟，冻哂嘅啦！
长洲今次求你哋帮佢，几大都食住上
佢同过咁多人出货
几大都屈佢爆哂出嚟
咁就可以跟到好多嘢嚟啦！
乜咁人齐呀，你估选美咩？
认真赏面喎，请坐！长洲！
赏面，多谢！
赏面…！
“朋友，袛得一个”
“在我心中，已全足够”
“繁华市，人面是冷酷”
“但真挚是你心意”
“朋友…”
讲明系三十五蚊同佢哋出货嘅嘛！
个几兄弟忽然间话我唔老实喎
话起码值多十蚊
大佬啊，咁即系明屈我啫
讲唔讲口齿先
所以我一直都好憎啲大圈嘅
唔系…净系个班大圈啫
影哀晒你哋嘅嘛，你话系唔系呀？
去仆嘢，有人静静鸡去仆嘢
姓江嘅呢四兄弟
平时好少同其它大圈埋堆
唯一知道佢哋出入嘅场所就系瑞兴麻雀馆
打好大嘅，打衬都五百、一千
呢班友啲钱点嚟，冇人知
佢哋都系第一次揾长洲出货啫
你盆算佢哋会带几多人嚟呢？
佢哋四兄弟加埋，已经系一支军队
唔会放长洲系眼内
不过咁佢哋又唔知长洲搵乜嘢人出头
所以今次佢哋好可能带枪
兄弟，和气生财啊！
做乜呀，你以为我而家去执行打靶任务啊！
我惊你满脑子乜嘢思想
打击坏份子，不要手软个啲哀嘢呀！
买咗午夜场飞架啦！
你要记住，保持系呢条街嘅范围内
接应我哋
得啦，你讲咗几十次啦！
我买咗午夜场飞啦！
系啦，你话姓江嘅有四兄弟系唔系？
系！
做乜呀？
点嘛？
我调派广西个年，拉过一个姓江嘅劫犯
但系佢好似得两兄弟啫
冇咁巧卦？
有收到风话佢哋落咗嚟香港
应该唔系佢哋
东哥！生哥！军哥！嚟…！
请入嚟！
请入便！
几位，请入去！
长哥，仲没有人到喎！
开壶乜茶先啦？
普洱、寿眉、水仙一样一啲啦！
好啊！
请入便！
弊，真系佢哋！
咁点嘛？
提高警觉，随时会战斗
记住，我哋嘅身份唔可以泄露
几位，请入嚟！
几位大哥，啱啱打电话CALL你哋
嚟…埋嚟坐…呢边…！
等我介绍，海哥，河哥，民哥，川哥
呢几个好兄弟，东哥，生哥，军哥
大家自己人
正所谓同声同气，点都好倾啲嘛！
你话系唔系？
饮乜茶啊，海哥？
龙井！
龙井？ 飞壶龙井过嚟！
好啊！
呢几位兄弟新落嚟嘅咩？
我哋系赤泥较出嚟
冇路走，所以逼住要落嚟
敦煌酒楼打兴仔个鑊嘢，系佢哋玩起嘅咯
东哥，好面善喎！
我哋系边度见过面？
见过我实记得嘅！
你以前有冇系桂林住过？
未有机会喎，我一直都系住系广州
你真的一直没有离开过广州？
你话乜话？
咪诈谛啦，桂林话你识得听嘅
老兄，你们是来谈判的
还是来开玩笑的？
可以说清楚吗？
你曾经在桂林公安局做过事，是不是？
是你，错不了！
我记得你嘅手掌有枪伤
你唔驶整古做怪了
大哥啊，叫咗你哋和气生财嘅啦！
佢叫我CALL你嘅
佢点嘛？
唔得嘅啦！
阿江…我系阿狼
有乜嘢讲俾我听？
究竟系边班人做嘅？
我实帮你“对冧” 佢哋！
广西公安局，大圈卧底！
阿江…！
收埋啲行医仪器
打电话报警，话佢自己摸上嚟
我从来冇系度出现过，你知嘅啦！
冇问题！
FUCK！FUCK！
“勿” 是什么意思？
头条啊，黑帮无法无天，闹市枪杀四人
呢镬背得应啦！
程SIR，对方认出阿东系差人
咁佢哋身份如果泄露咗出去
唔可以再执行任务
要执包袱返乡下啦！
闭上你的嘴，唔关你事！
敦煌酒楼一鑊，而家又一鑊
认出你又点嘛！
系上面做差人，落到嚟唔可以做贼架！
香港大把差人转行做贼啦！
完全系你做贼心虚，作出过度反应
绝对不可能！
系大陆从来冇差人转行做贼
佢哋都系有枪
唔通我哋唔可以自保咩？
我哋系差人
打击坏份子，绝对不能手软嘅
呢度系香港，香港系讲法津嘅
唔系喺街见到啲贼就打死佢
你系乜差人啊，系偷渡劳改犯咋
我劳改，偷渡完全系政治思想问题
你唔好侮辱我人格
你再顶我嘅嘴就捉你入去坐两年监
然后再押你返大陆
FUCK！
你哋呢班朋友好可能
就系我哋搵咗好耐啲悍匪嚟
佢哋打死过两个护卫员，打伤过一个路人
四个警察，盯紧佢哋啊！
我系要生口，唔好得闲又打死埋佢哋
程SIR，长洲点嘛？
我收埋佢系特别隔离房
佢晚晚都发恶梦，惊呢班狂人会杀死埋佢
走！
饮“B” 酒！
啤酒，不是B酒！
FUCK！
乜阿虎今日唔返嚟咩？！
几日都唔见人，都唔知搞乜
好热啊！
个冷气坏坏哋嘅，你饮唔饮啤酒？
我自己攞得啦！
好热啊！
怕乜丑啫，大人大姐
着番件衫，有啲正经嘢同你倾
大家都系自己人，本来乜都可以倾
其实你都念到，我哋三个系做明攻
我念咗有几个月，去做间银行
有成六、七百粒现水
我想搵埋你同你两个兄弟帮手
饮啤酒啦！
点解会搵我哋？
一来，你哋嘅身手够劲，拍得住我哋
二来，你同阿虎嘅交情，信得过
三来，同我哋拍开档个几个突然间着咗草
整定我哋有缘啦！
GOD，COME AGAIN！
MADAM，HELP
MADAM…COME AGAIN！
IT' S OK，MARIANA！
HIM，MY DARLING，OK！
OK，I SEE！
系边班人做嘅？
边个边个，鬼知咩！
又冇凿个字系额头，又冇着制服嘅
大圈仔啰！
最哀你个死人MARIANA！
做咩唔问清楚就开门俾人入嚟
头先我洗完头返嚟，个班人就扑埋嚟啦
有冇污辱你呀？
梗系冇啦！
打我啊，问我长洲呢埋系边
你睇吓，十只手指都俾佢哋突到扁哂呀！
阴功啰！
我唔理呀，打烂哂啲嘢
仲攞埋我啲首饰添
YOU STUPID！
我正话念念吓傻到想自杀呀！
唔好咁，达令，唔好喊啦！
你唔见咗几多钱哪？
连埋啲姐妹摆系我度啲手饰，成二十几万
咁多钱啊？
你去边啫？
去边度唔好喎，总之离开呢个伤心地啦！
人哋啲姐妹咁信我，我点向人哋交待喎
钱等我想吓办法
你唔驶走，我可以保护你呀！
你保护得我一世咩？
个班人话，如果我知道啲嘢唔爆
就实行毁我容架！
我知道长洲个单嘢你有份架
我宁愿死，正话都冇出卖你
鬼叫我中意你咩，前世久咗你咯！
算啦，学军！
我哋分开班，有缘无分！
达令…唔好离开我
冇咗你，我会死架！
我以后见唔到你，你估我心唔痛咩
不过长痛不如短痛呀！
我跟住你都冇好日子过嘅
你出嚟行嘅，今日唔知听日事
我点可以为我嘅爱人日 日提心吊胆呀！
我成日系度幻想
如果我有三、四十万
我就会带埋你一齐走
一齐去夏威夷，系世外桃源里便
我哋重新嚟过
过啲自由在嘅生活
三、四十万唔系一个问题
但系我唔可以走架！
你冇护照啊？
唔紧要，我识得人可以帮你买个假护照
咁全世界都可以去啦！
有证都系冇用架！
点解啫？
我唔讲得俾你听嘅
原来你讲嚟讲去都系想玩我嘅
你由头到尾都系冇诚意嘅，你扯，扯呀！
达令…我可以发毒誓
我系一心一意娶你做老婆架！
你正衰人嚟嘅，我以后都唔会信男人嘅啦！
好啦…我话俾你知
但你要守秘密喎！
我唔系乜嘢坏份子，我系差人
我系上边当差嘅
所以香港警方逼我哋做卧底
咩话？
做咩，有心事啊？
没有！
大家战友嘛，讲出嚟听吓
我啱啱收到个消息，我老爸嘅病好危险
估唔到你咁高大都咁孝顺喎！
我阿妈好早死咗
我两仔爷相依为命
我做军人或者做差人都能引以为荣
讲真呢，我老爸系个老实嘅教员
我今次系劳改场个度偷渡落嚟香港
连累佢俾人审到心脏病发
你话，如果佢为我死咗
你叫我点做人呢？
天要下雨
没有办法呀！
都系讲番啲正经嘢先
究竟系边班人同江氏兄弟出头呢？
查唔到！
不过出边周围吹紧风话呢单嘢系我搭路嘅
我上晒身嘅啦！
不过到目前为止都未有人知道系你哋做嘅
我听日就去新界，去我老表度柄埋先
去几耐？
点话得埋
冇咁风大雨大啦，咪蒲番出嚟啰！
惯啦，年中梗有几次着草嘅
对唔住！
我而家先体会到做卧底嘅滋味
我命硬，死唔去！
我唔似得你哋打过仗
不过你睇吓
全身上下，由头到脚，冇魂肉系好嘅！
有啲系古惑仔做，有啲系差佬做
我捞咗呢行十三年
人唔似人，鬼唔似鬼
做卧底正一开大又死，开细又死！
遇到差佬就惊佢当你系贼
遇到啲古惑仔又惊佢知你系差佬
日 日提心吊胆，晚晚瞓都冇觉好瞓
你大哥就话做埋呢两年
可以转行做第二啲嘢
我，我系乜？
朋友又冇，老婆又走路
好话唔好听，第时就算我死系条街度
都冇英国旗冚啦！
睇吓似乜Q！
你话啊！
佢老母！
你明嘅啦！
我明，我明白嘅！
你知唔知呀！
你几条友仔初初嚟个阵，傻得几可爱
我知你哋睇小我架！
实话我做嘢断估啦，怕死，乌偎
系咪先，你唔驾唔认啦！
初头我系觉得你好串架！
而家呢？
都系好串啫，不过串得嚟都几有义气
我够知啦，驾Q你讲呀，挑！
我想捞埋今年就退休唔捞啦
我储咗几年钱架，多呀冇，十万，八万啦！
念住搞啲小生意，打工冇发达嘅！
这个送给你
送给我？
真的？
讲开又讲，你包啲饺子No.1，真系正！
我第日出嚟个阵，记得包俾我食啊！
你食得几多只啊？
五十只啊？
八十只啊？
再见！
杀咗我…！
杀咗我，都冇嘢讲呀！
老友，你呢度系唔系有病啊？
你讲，系边班人做嘅，我会俾条路你行
你唔肯讲，硬要做英雄，我会成全你！
我…我乜都唔知
等我扮佢两下心口，佢唛大嘅口一叫个阵
啲老鼠走咗入去佢个肚度贡下贡下
我就唔信佢唔爆
好啦，你嘅记忆恢复番啦！
我而家要你大声讲几个名出嚟听吓
仆街，死夹拐！
“冚家铲”，我哋要冧你
你咁有雷气，做乜鬼嘢呀！
老友，呢班人咁值得你为佢哋死咩？
佢哋救过我条命
我当个次我已经死咗
点嘛？
佢唔会讲嘅啦，埋咗佢
你好嘢！
东哥！
唔会卦，真系死咗
系！
我话俾你哋听
大大系间接俾你哋害死嘅
为咗你哋，我唔驶旨意升职啦！
警务署长个位我都冇得做啦！
警务署长话即刻要拉哂你哋三个
律政司就考虑梗系唔系要告你哋
就算唔告，二十四小时之内时
都会押你哋返大陆
程SIR！
唔驶SIR啦，我冇用
我管唔掂你哋三个
我哋破咗咁多案，唔通冇功劳咩？
所以我先帮你哋求情咋
如果拉咗阿虎个班人，或者有啲转机嘅
个单嘢乜嘢环境啊？
佢哋系叫我哋准备系
二十四小时内随时郁手
就系早两日讲个间银行？
系呀！
照做啦！
仲有，你阿爸过咗身啦
有封电报拍去你嘅通讯地址
我唔觉意睇到
对唔住！
程SIR！电报有冇话
我阿爸有遗言交待俾我架？
唔知噃，怕冇卦！
对唔住！
佢老味啊，我哋同佢搏命
而家俾佢利用完啦
又钉返我哋番上去，算点架？
你话啦！
东哥，同呢啲人合作唔过嘅
阿虎单嘢都系推咗佢好啲
唔得！
点到我哋唔做，而家唯有见步行步
我都唔知我而家为咗乜嘢
你阿爸啱啱死咗，佢仍然咁逼你
你就要出卖个老友
为咩？ 为咗破案哪？
香港有二万几个差人
驶乜要我哋破案？
为咗居留？
姓程个契弟食死我哋唔放嘅啦
就算我哋做足两年，佢都唔会放过我哋
一定要我哋做落去
等佢可以升官发财
我哋啲气人就越嚟越多
迟早学足大大咁收场
越念越心淡
寻晚啊，我发梦我哋三个
攞埋啲钱去夏威夷
系沙滩度哂太阳，戴住啲名牌太阳眼镜
一啤一啤咁
我呐就同黛安娜，京生同继红
东哥你啊，讲你都唔信
你同个鬼妹啊身材No.1架！
学军，我哋乜嘢身份都冇，去得边喎
我发梦之嘛！
我哋当然唔会咁做啦！
小姐，唔该你嘅
唔驾紧张，冇事嘅
唔该！
行啦！
机场移民局系嘛？
我要举报一个中国籍嘅男人
佢行驶一本姓名叫做李大忠嘅假护照
佢会搭BC-100班机离境
佢五尺四寸高，短头发，大眼
啲钱安全嘅啦？
系哂度嘅啦！
海关会唔会查？
放心啦，香港带钱出入境系自由嘅
入去啦！
做咩，你唔开心啊？
唔系，开心…！
咁快唔拖我啦？
驶乜咁紧张，而家又唔系偷渡
大摇大摆咁行过去就得嘅啦！
我唔记得帮你买胃药，你帮我排住队先啊！
你嘅护照到期喎
先生，俾个护照我睇吓
先生，请你跟我入房，我有啲嘢问你
唔好走！
我而家个心系度 卜 卜跳啊，行快两步啦！
你定啦，冇事啦！
我哋架车去到土瓜湾
佢就会发觉自己哀咗啦！
打死你！
走啊…快走啊！
乜嘢事啊？
咁都有嘅！
你干嘛你？
他妈的，赶死啊！
个边有冇啊？
冇呀！冇呀？ 去的士站个边！
东哥！
佢啰晒啲钱走？
学军…开门！
啲钱系呈堂嘅证物，你打算嘛？
我以为黛安娜真心爱我嘅
佢话嫁俾我，同我一齐走嘅
咁你又返嚟？
佢呃咗我
佢另外有个情人，去到机场佢出卖我
同啲海关人员告密话我个系假护照
俾我走甩咗
同啲干警打起上嚟
抢咗支枪，打伤咗个臭男人
呢啲咁嘅嘢你都做得出嚟
长洲件案就嚟开审啦
呢笔钱过两日要俾番程警司
而家钱唔见咗
仲系机场搞出啲咁嘅事
我哋坐梗监啦，你知唔知呀？
东哥！行开！
我知错啦，我对你哋唔住
我呢种人唔死都系冇用嘅啦
我而家打死我自己嚟补偿我嘅过失
行开！
你开枪打死你自己，有个屁用呀！
我带你两个出嚟，讲过三个人要同生共死
系呢个咁困难嘅时候，你离开我哋
咁证明你系一个懦夫
证明你坚持自己嘅罪行到底
你冇议气，对唔住我，对唔住京生
对唔你自己，你开枪啦，开枪啦…！
条舞女知唔知我哋嘅身份，知唔知啊？
我讲哂俾佢听啦！
学军！
阿虎啊！
入去先啊！
阿虎，咁夜呀！
你哋准备好发财未呀？
依家埋位，听日行动！
今晚要集宿同开会
精神啊，行啦！
系呢度啦，入嚟！
所有CALL机大家交晒出嚟，唔好出去
过嚟坐！
几百万就系对面
睇住架解款车嚟至过去
有乜依郁，随时可以及到
又唔驾怕塞车，正嚟！
唔驶紧张，一阵我会讲清啲细节俾你哋听
轻松吓先啦！
坐啊 嚟！
打一、二百？
系，照旧啦！
你都嚟做乜？
煮饭啰！
你听日第一次做，你小心啲
我叫咗阿哥睇住你嘅啦！
我会小心啦！
每一次阿哥出去做
我都会担心到几个礼拜瞓唔着
今次仲要担心埋你
你要应承我，阿哥同你都唔会有事嘅
黐孖根，打死你…！
佢冇事呀嘛？
冇事嘅！
你冇事呀嘛？
佢每次做嘢都系咁样嘅啦
做好作战嘅心理准备喎
听日可以少个架
唔驾担心，你唔好睇佢咁样
佢临场好勇架，佢花名叫丧军呀嘛！
我大哥话乜，我就做乜，冇两句嘅
叫我死，我就即刻死，唔会托手挣架
睇吓，佢真系又狼又丧，八万！
九章啦，你仲打！
仲未联络到佢哋喎！
你嘅意思系话佢哋三个
而家已经同个班悍匪系埋一齐
听日就去打劫
系，天光之前我会去目的地个度布防
呢三个系建联走出来嘅卧底
听日同个班人一起中伏
如果打起上嚟
系混乱之中佢哋好可能会有伤亡
系一个钟头之前所有负责行动嘅伙计
都收到佢哋三个嘅相
不过枪战起上嚟，好难讲架啦！
有一句说话，我只系对你一个人讲
今晚系机场度搞大鑊嗰个
已经证实咗就系学军
你嘅卧底计划根本系徹底失败
系呢一年嚟佢哋做咗好多非常过分嘅事
如果呢啲事一旦穿咗出去
我哋警方就会受到所有舆论界嘅攻击
我同你嘅职位前途就即刻玩完
好彩而家知道呢个计划嘅人都仲系好少
如果听日佢哋三个都被人打死晒嘅话
咁我哋当呢件事从来冇发生过
你明白我嘅意思啦吗？
你嘅！
个两件系美国货嚟
呢件系我自己用铜片做嘅
虽然系重啲，焗啲
不过普通嘅点三八，点二二都打唔穿嘅
嚟，京生，你看！
我一向都唔信呢啲嘢
嚟啊，你系新人呀嘛！
佢真系丧咗喎！
小姐，我哋系差人
想借你嘅骑楼用吓，唔该你开门！
冇人系度噃
我哋系特别行动组嘅
想借你嘅骑楼
及住对面间银行啫
我阿妈去咗买餸，我攞唔到主意嘅
有人想打劫对面间银行，唔该你帮帮手
我一个女人，唔方便架！
唔驾啦，隔离间掂咗
冇可能嘅！冇可能嘅！
寻晚机场发生袭警开枪事件
一个持假护照离境嘅嫌疑犯
抢走警员佩枪，并枪伤一名中国藉男子
事后该名男子系医院接受记者嘅访问
系佢，就系佢啦，系佢抢我啲钱
佢系大陆差人，佢系大陆差人嚟嘅
系佢自己话俾我听嘅
嗰个人话自己系大陆差人
而家帮警方做嘢
警方点讲啊？
警方话根本冇咁嘅事，但系我就唔信
佢哋根本冇通缉佢嘅
啲差人帮住佢，又乜易佢又再开枪打我架
我要求警方二十四小时保护我
大陆差人？
系佢地杀死咗大江个几兄弟
学军，打火机系佢哋手上
大大系佢哋杀死嘅
开门…！
乜事呀？
东哥…你点嘛？
睇住学军！
你即刻带两班伙计上去
学军！
阿虎…！
你…你出卖我！
京生，京生…！
咪郁！
巷里便嘅人听住
我哋而俾三分钟你弃械投降
如果唔系，我哋就会驾用武力
程SIR，佢哋出嚟啦噃
唔好开枪啊…！
边个开枪嘅，我就打死个差佬先啦！
我系郭学军
程SIR系唔系度？ 我要见程SIR！
退后啊，听唔听到啊？
我最多同佢揽住一齐死架咋
FIRE！
姓程嘅！
你哋唔好过嚟，叫佢哋退后二十码
退后二十码，IT' S AN ORDER！
你出卖我哋？
你开枪就会俾人打到蜜蜂斗咁架
我预咗架啦！
你杀我冇用架！
杀学军唔系我嘅意思架
我系照命令做，我都唔赞成
我同佢哋拗到面红耳绿佢哋系都唔接受
你当过兵嘅
你应该明白下级服从上司嘅命令
系无可奈何嘅
而且学军寻晚系机场个度搞咁大件事出嚟
佢等于一个已经判咗刑嘅死囚
而且牺牲咗佢，我先至有弯转
我咁做先至可以帮到你
李向东，你相信我，保证你冇事
就算系上级嘅命令，亦未必一定要服从
如果上级要我杀一群无辜嘅妇孺
我系绝对唔会接受
我要问过我自己嘅良心先
你叫得“FIRE”，你就要对呢件事负责任
李向东，你想唔想系度居留呀？
你唔好再呃我，你讲嘅说话我唔会听
我哋三个人偷渡出嚟时候
曾经讲过同生共死
生，一齐生，死，一齐死！
再见！